sagorsarker/bangla-wikipedia huggingface dataset:
১৯৯৮ আইসিসি নক-আউট ট্রফি

১৯৯৮ আইসিসি নক-আউট ট্রফি () সম্প্রচারসত্ত্বের কারণে ক্রিকেটের এ প্রতিযোগিতাটি উইলস ইন্টারন্যাশনাল কাপ নামে পরিচিত। আইসিসি কর্তৃক আয়োজিত একদিনের আন্তর্জাতিক ক্রিকেট প্রতিযোগিতা বাংলাদেশের রাজধানী ঢাকায় অনুষ্ঠিত হয়। উদ্বোধনী এ প্রতিযোগিতায় শুধুমাত্র টেস্ট ক্রিকেটের সাথে যুক্ত দলগুলো অংশগ্রহণ করে। পরবর্তী প্রতিযোগিতাগুলো আইসিসি চ্যাম্পিয়ন্স ট্রফি নামে পরিচিতি পেয়েছে।
চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।
আইসিসি টেস্ট খেলুড়ে দেশের বাইরে দলগুলোতে ক্রিকেট খেলার উন্নয়নে তহবিল বৃদ্ধিকল্পে সংক্ষিপ্ত ক্রিকেট প্রতিযোগিতারূপে এ প্রতিযোগিতা আয়োজনের ব্যবস্থা গ্রহণ করে। পরবর্তীতে প্রতিযোগিতাটি ক্ষুদ্রাকৃতির বিশ্বকাপ ক্রিকেটে রূপান্তরিত হয়, যাতে আইসিসি’র পূর্ণাঙ্গ সদস্যভূক্ত দেশসমূহ জড়িত হয়। এছাড়াও, নক-আউটভিত্তিক প্রতিযোগিতা হওয়ায় খুবই স্বল্পকালীন সময়ের জন্য অনুষ্ঠিত হয়। ফলে, বিশ্বকাপের গুণগতমান ও গুরুত্বতায় কোন প্রভাব পড়েনি।
বাংলাদেশে ক্রিকেটের মানোন্নয়নের লক্ষ্যেই আইসিসি কর্তৃক প্রতিযোগিতা আয়োজনের সিদ্ধান্ত নেয়। ঐ সময়ে বাংলাদেশ টেস্টখেলুড়ে দেশের মর্যাদা না পাবার ফলে প্রতিযোগিতায় অংশ নিতে পারেনি। কিন্তু স্মরণকালের ভয়াবহ বন্যায় বিপর্যস্ত দেশে প্রতিযোগিতা আয়োজন বেশ হুমকির সম্মুখীন হয়ে পড়েছিল।
তারপরও বাংলাদেশ সরকারের সার্বিক সহযোগিতায় প্রতিযোগিতাটি সুষ্ঠুভাবে অনুষ্ঠিত হয়। এছাড়া, বাংলাদেশ ক্রিকেট বোর্ডের মাধ্যমে ১০% অর্থ প্রধানমন্ত্রীর বন্যা ত্রাণ তহবিলে দান করা হয়।
সবগুলো খেলাই বাংলাদেশের প্রধান ও জাতীয় স্টেডিয়াম হিসেবে পরিচিত বঙ্গবন্ধু জাতীয় স্টেডিয়ামে অনুষ্ঠিত হয়।
সরাসরি নক-আউট পদ্ধতিতে দলগুলোর মধ্যে অনুষ্ঠিত হয়। ঐ সময়ে টেস্টখেলুড়ে দলের সংখ্যা ৯ হওয়ায় সর্বনিম্ন স্থানের অধিকারী দু’টি দল যোগ্যতা নির্ধারণী খেলায় অংশগ্রহণ করে। ১৯৯৬ সালের বিশ্বকাপ ক্রিকেটে দলের অবস্থানের উপর র‌্যাঙ্কিং করার কথা ঘোষণা করা হয়েছিল। বড় দলগুলোর সমর্থকদের কথা বিবেচনায় এনে ড্র অনুষ্ঠানের আয়োজন করা হয়। চূড়ান্ত খেলা অনুষ্ঠানের সময়সূচীতে নিউজিল্যান্ডকে প্রতিপক্ষ জিম্বাবুয়ের মোকাবেলা করার বিষয়টিই প্রাধান্য পায় বেশি।
পরদিন প্রতিযোগিতার মূল নক-আউট পদ্ধতি শুরু হয়।
হোরাশিও কিরোগা

হোরাশিও কিরোগা (জন্ম ১৮৭৮ সালের ৩১ ডিসেম্বর এবং মৃত্যু ১৯ ফেব্রুয়ারি ১৯৩৭) উরুগুয়ের নাট্যকার, কবি ও ছোটগল্পকার।
তার বেশির ভাগ গল্প জঙ্গলের পটভূমিতে লেখা। লেখালেখির মাধ্যমে তিনি মূলত ফুটিয়ে তুলেছেন বেঁচে থাকার সুতীব্র লড়াই। মানসিক অসুস্থতা বা হ্যালুসিনেশনের মতো পরিস্থিতি সৃষ্টির ক্ষেত্রে তার প্রতিভা অনবদ্য। কিরোগার সাহিত্যকর্ম দিয়ে প্রভাবিত হয়েছেন গ্যাব্রিয়েল গার্সিয়া মার্কেজ এবং হোলিও কোর্তাসারের মতো বিশ্ববিখ্যাত লেখক।
এলেনা গুরো

এলেনা গুরো (জন্ম: ১০ জানুয়ারি, ১৮৭৭ - মৃত্যু: ৬ মে, ১৯১৩) (; বিবাহের পরে মাতিউশিন (;) রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী।
এলেনা গুরোর জন্ম ১০ জানুয়ারি ১৮৭৭ রাশিয়ার সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।
১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তারা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তার চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তার দ্বিতীয় স্ত্রী হিসেবে দাম্পত্যজীবন শুরু করেন। তাদের একমাত্র পুত্রসন্তানের মৃত্যুযন্ত্রণা তাকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তার সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।
১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তার চেয়ে বেশি দক্ষতা কেউ দেখাতে পারেননি।
এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তার গ্রীষ্মকালীন বাড়িতে। মৃত্যুর আগে শেষ করে আনেন তার গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।
কুরুশের চোঙ

কুরুশের চোঙ (; "ওস্‌তোভ'নে কুরুশ") মাটির তৈরি চোঙ যা কিউনিফর্ম হরফে লেখা সনদ পারস্যের সম্রাট কুরুশের নামে নামাঙ্কিত। চোঙটি দুই হাজার ৬০০ বছরের পুরোনো। যুক্তরাজ্যের লন্ডনে অবস্থিত ব্রিটিশ মিউজিয়ামের অধিকারে আছে চোঙটি। খ্রিষ্টপূর্ব ৫৩৯ সালে ব্যাবিলন দখল করার পর কুরুশের নির্দেশে চোঙটি তৈরি করা হয়েছিল। এতে খোদাই করে লেখা আছে পারস্য সাম্রাজ্যজুড়ে ধর্মীয় স্বাধীনতা, সহিষ্ণুতা ও মানবাধিকার বাস্তবায়নের কথা।
কুরুশের চোঙটিতে বর্ণিত রয়েছে সম্রাট কুরুশের ব্যাবিলন আক্রমণের ইতিহাস। তিনি ব্যাবিলনের দেবতা মারদুকের আমন্ত্রণে প্রথম সেখানে গিয়েছিলেন। আধিপত্য প্রতিষ্ঠার পর তিনি মুক্তি দিয়েছিলেন ব্যাবিলনীয়দের হাতে নির্যাতিত দাস জাতিগোষ্ঠীকে। এ ছাড়া তাদের প্রার্থনালয়ে বিভিন্ন দেবদেবীর মূর্তি ফিরিয়ে দেওয়া হয়েছিল কুরুশের নির্দেশেই। মুক্তি পাওয়া ব্যক্তিদের মধ্যে ইহুদিরাও ছিল। তাদের নিজ নিজ দেশে ফিরে যাওয়ার ব্যবস্থা করে দেন কুরুশ। এসব অসাধারণ পদক্ষেপ বা অবদানের জন্য একজন ‘উদার ও আলোকিত সম্রাটের’ সুনাম অর্জন করেন কুরুশ।
কুরুশের চোঙ দেখতে অনেকটা পিপার মতো। পিপা আকৃতির চোঙটি ব্যাবিলনের ভিত্তিস্তম্ভে ব্যবহার করা হয়েছিল। বিশেষজ্ঞদের দাবি, এটিই বিশ্বের ‘প্রথম মানবাধিকার সনদ’।
ব্রিটিশ প্রত্নতাত্ত্বিক ও কূটনীতিক হরমুজদ র‌্যাসামের নেতৃত্বে মেসোপটেমিয়া (বর্তমান ইরাক) থেকে চোঙটি ১৮৭৯ সালে উদ্ধার করা হয়।
কুরুশের জীবনীর ওপর ভিত্তি করে গ্রিক চিন্তাবিদ জেনোফন লিখেছেন সাইরোপিডিয়া। জোনোফন লিখেছেন কুরুশ কীভাবে সহিষ্ণুতার ওপর ভিত্তি করে একটি বৈচিত্র্যময় সমাজ শাসন করতেন। বইটি (গ্রিক ও লাতিন ভাষায়) ইউরোপে ১৭৬৭ সালে প্রকাশিত হয়। একটি কপি স্থান পেয়েছে ওয়াশিংটন ডিসির বিশেষ প্রত্নপ্রদর্শনীতে। আরেকটি কপি ছিল সাবেক মার্কিন প্রেসিডেন্ট টমাস জেফারসনের সংগ্রহে, যা বর্তমানে যুক্তরাষ্ট্রের লাইব্রেরি অব কংগ্রেসে সংরক্ষিত রয়েছে।
রাজনীতি (এরিস্টটল)

এরিস্টটলের পলিটিকস বা এরিস্টটলের রাজনীতি (Greek Πολιτικά) এরিস্টটলের লেখা বই, যা লেখা হয়েছে আজ থেকে দুই হাজার ৩০০ বছর (খ্রিষ্টপূর্ব ৩৩৫-৩২২) আগে। ৫০ বছর বয়সে লাইসিয়াম নামের বিদ্যালয় প্রতিষ্ঠার পর এরিস্টটল রচনা করেছেন পলিটিকস। সমাজ, রাষ্ট্র, শাসনব্যবস্থা ও নৈতিকতা বিষয়ে এটি পৃথিবীর প্রথম একাডেমিক সন্দর্ভ।
স্বৈরশাসন সম্পর্কে এরিস্টটল তার পলিটিকস গ্রন্থের ষষ্ঠ পুস্তকের একাদশ অধ্যায়ে অনেক কথা বলেছেন।
১. স্বৈরশাসনকে রক্ষা করার পুরাতন কৌশল- মাথাগুলোকে ছেটে ফেলো এবং স্বাধীনচেতাদের সরিয়ে দাও এবং সামাজিক বা সাংস্কৃতিক কোন উপলক্ষে সম্মেলন বা সমিতিতে জনতাকে মিলিত হতে দিও না: কারণ এই স্থলগুলো স্বাধীনচিত্ততা এবং আত্মবিশ্বাসের জন্মকেন্দ্র এবং এই দুইটি বিষয়েই স্বৈরশাসককে সতর্ক থাকতে হবে।
২. বিদ্যালয় কিংবা শিক্ষালাভের প্রতিষ্ঠানও তৈরি হতে দিওনা এবং এমন ব্যবস্থা গ্রহণ করো যেন প্রজাবৃন্দ পরস্পরকে ঘনিষ্ঠভাবে মেলামেশা না করতে পারে।
৩. স্বৈরশাসক যেন নগরবাসীদের সর্বদা নিজের নজরের মধ্যে রাখে..এর ফলে নাগরিকদের কোন কার্যকলাপ আর গোপন থাকবে না এবং স্বৈরশাসনের প্রতি সতত দাসসুলভ আনুগত্য প্রদর্শনের মাধ্যমে তারা নিজেদের কোন স্বাধীন চিন্তা না থাকার অবস্থাতে অভ্যস্ত হয়ে উঠবে।
৪. আর একটি সনাতন উপায় হচ্ছে স্বৈরশাসনের সম্ভাব্য বিরোধীদের মধ্যে কলহ সৃষ্টি করে দেওয়া।
৫. স্বৈরশাসক যদি তার প্রজাদের দারিদ্র‍্যের অবস্থাতে রাখতে পারে তাও তার স্বার্থ সাধন করে। তেমন অবস্থাতে প্রজাবৃন্দ আত্মরক্ষার জন্য সশস্ত্র হওয়ার অর্থ বহন করতে সক্ষম হয় না এবং দৈনন্দিন কর্মে তারা এরূপ আবদ্ধ থাকে যে বিদ্রোহ করার অবকাশ পায় না।.. প্রজাবৃন্দের উপর করের বোঝা চাপিয়েও তাদের দরিদ্র করে রাখা যেতে পারে।
৬. স্বৈরশাসকদের আরেকটি প্রবণতা হলো যুদ্ধ করার প্রবণতা।.. যুদ্ধ হলে প্রজাবৃন্দ যুদ্ধের মধ্যে আবদ্ধ থাকে এবং তাদের একজন নেতা আবশ্যক, সেই বোধ তাদের আচ্ছন্ন করে রাখে।
৭. স্বৈরশাসকদের নীতির একটি অংশ হচ্ছে অপর সকলের চাইতে সুহৃদদের অধিকতর বিপজ্জনক মনে করে তাদের অবিশ্বাস করা।
৮. স্বৈরশাসকের কাছে নিকৃষ্টেরই আদর। স্বৈরশাসক পছন্দ করে তাদের যারা তার সামনে দাসের মত ভুলুন্ঠিত হয়।
৯. আসল স্বৈরশাসক গুরুতর এবং উদারচেতা মানুষকে ভয় করে।..অন্যের বুদ্ধিমত্তার প্রতি তার বিরাগের মূল হচ্ছে তার ভয়। এরূপ লোককে সে নিজের শাসনের সম্ভাব্য ধ্বংসকারী বলে বিবেচনা করে।
১০. স্বৈরশাসকের প্রবণতা হচ্ছে বৈদেশিকদের সাথে সময় কাটানো এবং নিজের রাষ্ট্রের নাগরিকদের বদলে বৈদেশিকদের সাথে আহার-বিহার সম্পন্ন করা।
১১. প্রজাবৃন্দের বিষয়ে স্বৈরশাসকের তিনটি উদ্দেশ্য-
ক। প্রজাবৃন্দের নিজেদের কোনো অভিমত থাকতে পারবে না।
খ। তাদের নিজেদের মধ্যে পারস্পরিক বিশ্বাসের সম্পর্ক থাকবে না।
গ। কোনো পরিকল্পনা কার্যে পরিণত করার ক্ষমতা তাদের থাকবে না।
১২. ধর্মের ক্ষেত্রেও স্বৈরশাসককে অপরের চাইতে অধিক নিষ্ঠার প্রকাশ দেখাতে হবে। ..সাধারণ মানুষ বিশ্বাস করে, যে শাসক ধর্মভীরু এবং দেবতাদের মান্য করে তার হাতে তাদের নির্যাতনের আশঙ্কা কম।
মোহাম্মদ ইরফান

মুহাম্মদ ইরফান অলাখ (; জন্ম: ৬ জুন, ১৯৮২) পাঞ্জাব প্রদেশের বুড়েওয়ালা এলাকায় জন্মগ্রহণকারী পাকিস্তানি আন্তর্জাতিক ক্রিকেটার। পাকিস্তানি দলের অন্যতম খেলোয়াড় দীর্ঘদেহী ইরফান মূলতঃ বামহাতি ফাস্ট বোলার হিসেবে খেলে থাকেন। তার দৈহিক গড়ন ৭ ফুট ১ ইঞ্চি। এরফলে প্রথম-শ্রেণীর ক্রিকেট ও আন্তর্জাতিক ক্রিকেটে বর্তমানে তিনি দীর্ঘতম খেলোয়াড়ের মর্যাদা উপভোগ করছেন।
অক্টোবর, ২০০৯ সালে কিউইএ ট্রফি প্রতিযোগিতায় খান রিসার্চ ল্যাবরেটরিজের পক্ষে খেলার মাধ্যমে প্রথম-শ্রেণীর ক্রিকেটে অভিষিক্ত হন ইরফান। খেলায় কম রান দিলেও বড় রানের খেলায় কোন উইকেট লাভে ব্যর্থ হন তিনি। দ্বিতীয় খেলার দ্বিতীয় ইনিংসে ৭/১১৩ লাভ করেন ও খেলায় সর্বমোট ৯ উইকেট লাভ করেন। তন্মধ্যে ইমরান ফারহাত ও আঘাতপ্রাপ্ত হাসান রাজাকে বাউন্সারের মাধ্যমে আউট করেন।
২৮ বছর বয়সে পাকিস্তানের আন্তর্জাতিক ক্রিকেট দলে অন্তর্ভুক্ত হন। পাতানো খেলার সাথে জড়িত মোহাম্মদ আমির ও মোহাম্মদ আসিফের শূন্যতা পূরণেই তার এ অভিষেক। ২০১০ সালে ইংল্যান্ডের বিপক্ষে একদিনের আন্তর্জাতিকের মাধ্যমে অভিষিক্ত হন তিনি। ঐ খেলায় ৫.৩ ওভারে ৩৭ রান দেন এবং তার দল ২৪ রানের ব্যবধানে পরাজিত হয়। গড়পড়তা ১৩০-১৩৫ কি.মি/ঘ গতিবেগে বোলিং করেন। এরপর সিরিজের বাকী খেলাগুলো থেকে তিনি বিশ্রাম নেন এবং ২৫ ডিসেম্বর, ২০১২ তারিখে ভারতের বিপক্ষে পুনরায় তাকে ডাকা হয়। ভারত সফরে ঐ সিরিজের প্রথম টুয়েন্টি২০ আন্তর্জাতিকের মাধ্যমে টি২০ খেলায় অভিষিক্ত হন। এ সিরিজে তার বোলিং গতিবেগ দাড়ায় ১৪৫ কি.মি/ঘ। দীর্ঘ উচ্চতাকে সুবিধা নিয়ে ইরফান নতুন ধরনের বোলিং আক্রমণের সৃষ্টি করেন।
আল-মারকাযুল ইসলামী আস-সালাফী

আল-মারকাযুল ইসলামী আস-সালাফী বাংলাদেশের উত্তরাঞ্চলের রাজশাহী মহানগরীতে অবস্থিত একটি শিক্ষা প্রতিষ্ঠান। মাদ্রাসাটি বাংলাদেশ মাদ্রাসা শিক্ষাবোর্ড ও হাদীছ ফাউণ্ডেশন শিক্ষা বোর্ডের সমন্বিত কারিকুলাম অনুযায়ী পরিচালিত। আহলেহাদীছ আন্দোলন বাংলাদেশের আমীর প্রফেসর ড. মুহাম্মাদ আসাদুল্লাহ আল-গালিব মাদরাসাটি প্রতিষ্ঠা করেন। এটি বাংলাদেশে আহলেহাদীছদের অন্যতম শীর্ষ শিক্ষা প্রতিষ্ঠান।
অত্র প্রতিষ্ঠানটি রাজশাহী মহানগরীর নওদাপাড়া আমচত্বরে অবস্থিত। রাজশাহী-নওগাঁ মহাসড়কের দু’পাশে প্রায় সাড়ে দশ বিঘা জমির উপর অবস্থিত প্রতিষ্ঠানটির বালক শাখায় চার তলা ও তিন তলা বিশিষ্ট দু’টি বিরাটাকার ভবন রয়েছে। যার একটি ছাত্রাবাস ও অপরটি একাডেমিক ভবন হিসাবে ব্যবহৃত হচ্ছে। এছাড়াও রয়েছে গ্রন্থাগার, কেন্দ্রীয় মসজিদ ও মিলনায়তন। অদূরে অবস্থিত বালিকা শাখাটি সুউচ্চ প্রাচীর ঘেরা দশ বিঘা ভূখণ্ডের উপর ২টি পাঁচ তলা সুরম্য ভবনসহ অস্থায়ী অবকাঠামোসমূহে পরিচালিত হচ্ছে।
১৯৮১ খ্রিষ্টাব্দে সর্বপ্রথম স্থানীয় বয়োজ্যেষ্ঠদের উদ্যোগে এখানে একটি হিফয মাদরাসার কার্যক্রম শুরু হয়। অত:পর ১৯৯১ সালে মাদরাসাটি "আল-মারকাযুল ইসলামী আস-সালাফী" নামকরণ করা হয় এবং আধুনিক অবকাঠামোতে পুনর্নির্মিত হয়। বর্তমানে এখানে একটি হিফজখানা, এতিমখানাসহ প্রাথমিক থেকে উচ্চ মাধ্যমিক স্তর পর্যন্ত পাঠদান করা হয়। এছাড়া সর্বোচ্চ স্তরে ‌'দাওরায়ে হাদীছ' ও 'তাখাছছুছ' বিভাগ বিভাগ চালু রয়েছে। এখানকার শিক্ষা কারিকুলাম বাংলাদেশ মাদরাসা শিক্ষাবোর্ডের অনুসরণে পরিচালিত হচ্ছে।
প্রতিষ্ঠানটি বিভিন্ন সময় বিদেশী অতিথি শিক্ষকগণ ও দেশ-বিদেশের বিশিষ্ট ব্যক্তিত্বদের পদচারণায় ধন্য হয়েছে। ১৯৯৯ সালে এখানে মদীনা ইসলামী বিশ্ববিদ্যালয়ের শিক্ষকমণ্ডলী কর্তৃক মাসব্যাপী একটি কোর্স পরিচালিত হয়, যেখানে ড. মুহাম্মাদ ইউসুফ আফীফীর নেতৃত্বে ড. মুহাম্মাদ রবী আল-মাদখালী, ড. হামূদ আওয আস-সাহলী, আব্দুর রহমান আশ-শিবল প্রমুখ দারস প্রদান করেন।
১৯৯১ সাল থেকে এই মারকাযকে কেন্দ্র করে প্রতি বছর আহলেহাদীছদের সবচেয়ে বড় বার্ষিক তাবলীগী ইজতেমা অনুষ্ঠিত হয়। স্মর্তব্য যে, ১৯৪৯ সালে সর্বপ্রথম প্রখ্যাত আহলেহাদীছ বিদ্বান ও সংগঠক আল্লামা আব্দুল্লাহেল কাফী আল-কোরায়শী নওদাপাড়ায় জাতীয় সম্মেলন করেন । রাজশাহী সিটি কর্পোরেশনের বর্তমান মেয়র খায়রুজ জামান লিটনের দাদা ম্যাজিষ্ট্রেট আব্দুছ ছামাদ ছাহেব আজীবন এই ইজতেমায় উপস্থিত থাকতেন। এই ইজতেমায় উপস্থিত থেকেছেন বিশ্বের বিভিন্ন প্রান্ত থেকে আহলেহাদীছ বিদ্বানগণ। যেমন পাকিস্তানের শায়খ আব্দুল্লাহ নাছের রহমানী, ড. ইদরীস যুবায়ের, ভারতের আব্দুল মতীন সালাফী, আব্দুল ওয়াহাব খিলজী, আব্দুল্লাহ সালাফী, নেপালের আব্দুর রঊফ ঝাণ্ডানগরী, আব্দুল্লাহ মাদানী প্রমুখ।
আহলেহাদীছ আন্দোলন বাংলাদেশ-এর কেন্দ্রীয় শিক্ষা বিভাগের অধীনে 'হাদীছ ফাউণ্ডেশন শিক্ষা বোর্ড' কর্তৃক এটি পরিচালিত হয়। প্রতিষ্ঠার পর থেকে এ পর্যন্ত বিশিষ্ট আলেমগণ এই মাদরাসার অধ্যক্ষ হিসাবে দায়িত্ব পালন করেন। যথা :
বর্তমানে মাদরাসার পুরুষ ও মহিলা শাখায় আবাসিক-অনাবাসিক প্রায় ৪০০০+ শিক্ষার্থী রয়েছে। আলিম পরীক্ষায় উত্তীর্ণ হওয়ার পর প্রতি বছর কয়েক জন মেধাবী ছাত্র বিশেষ চুক্তির অধীনে মদীনা ইসলামী বিশ্ববিদ্যালয়ে অধ্যয়নের সুযোগ পায়। এছাড়া সঊদীআরবের অন্যান্য বিশ্ববিদ্যালয়সহ মিসরের আল-আজহার বিশ্ববিদ্যালয়, মালয়েশিয়ার ইসলামী বিশ্ববিদ্যালয়ে এই প্রতিষ্ঠানের ছাত্ররা উচ্চশিক্ষার জন্য গমন করে থাকে।
মমিনুল হক ভূঁইয়া

মমিনুল হক ভূঁইয়া (জন্ম: অজানা - মৃত্যু: ১৬ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
মমিনুল হক ভূঁইয়ার পৈতৃক বাড়ি কুমিল্লা জেলার দাউদকান্দি উপজেলার কালা সাদাধিয়া (ভূঁইয়া বাড়ি) গ্রামে। তার বাবার নাম সিরাজুল হক ভূঁইয়া। তার স্ত্রীর নাম সুফিয়া খাতুন। তাদের ছয় মেয়ে।
১৯৭১ সালে মমিনুল হক ভূঁইয়া চাকরি করতেন বিদ্যুৎ বিভাগে। কুমিল্লা বিদ্যুৎ সরবরাহ কেন্দ্রে সহকারী প্রকৌশলী হিসেবে কর্মরত ছিলেন। ২৫ মার্চ মুক্তিযুদ্ধ শুরু হলে ঝাঁপিয়ে পড়েন যুদ্ধে। কুমিল্লার বিভিন্ন স্থানে প্রতিরোধযুদ্ধে সক্রিয় ভূমিকা পালন করেন তিনি। প্রতিরোধযুদ্ধের পর ভারতে যান মমিনুল হক ভূঁইয়া। প্রথমে মুক্তিবাহিনীর ২ নম্বর সেক্টরে সাংগঠনিক নানা কাজে যুক্ত ছিলেন। পরে গেরিলা বাহিনীতে অন্তর্ভুক্ত হন। কুমিল্লার দাউদকান্দি এবং নারায়ণগঞ্জের রূপগঞ্জ, বৈদ্যেরবাজার, সিদ্ধিরগঞ্জসহ আরও কয়েক স্থানে বেশ কয়েকটি গেরিলা অপারেশনে তিনি অংশ নেন। স্বাধীনতার পর বাংলাদেশ বিদ্যুৎ উন্নয়ন বোর্ডে কর্মরত ছিলেন তিনি। কুমিল্লায় তত্ত্বাবধায়ক প্রকৌশলী হিসেবে কর্মরত থাকা অবস্থায় মারা যান।
সিদ্ধিরগঞ্জ বিদ্যুৎকেন্দ্র আক্রমণ করতে ১৯৭১ সালে শীতের রাতে নিঃশব্দে শীতলক্ষ্যা নদীর পাড়ে সমবেত হন মমিনুল হক ভূঁইয়াসহ একদল মুক্তিযোদ্ধা। তারা সমবেত হয়েছিলেন ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। তারা সেদিন বিদ্যুৎকেন্দ্রে গেরিলা অপারেশন করলেও মমিনুল হক ভূঁইয়া ও তার সহযোদ্ধারা সেখানে আক্রমণ চালাননি। তাদের মূল লক্ষ্য ছিল বিদ্যুৎকেন্দ্রের ট্রান্সফরমার বিস্ফোরকের সাহায্যে ধ্বংস করে সটকে পড়া। তবে আক্রান্ত হলে যুদ্ধের প্রস্তুতিও ছিল তাদের। দুঃসাধ্য ছিলো মিশনটি। পাকিস্তানি সেনারা টের পেলে মুক্তিযোদ্ধাদের সব পরিকল্পনাই বানচাল হয়ে যেত। সে জন্য মমিনুল হক ভূঁইয়া ও তার সহযোদ্ধারা সবাই ছিলেন সতর্ক। শেষ পর্যন্ত পাকিস্তানি সেনাদের ফাঁকি দিয়ে তিনি ও তার কয়েকজন সহযোদ্ধা কেন্দ্রের ভেতরে ট্রান্সফরমারের কাছে যেতে সক্ষম হন। বাকি ব্যক্তিরা বাইরে থাকেন তাদের নিরাপত্তায়। পিকে চার্জ নিয়ে গিয়েছিলেন তারা। সেগুলো ট্রান্সফরমারের গায়ে লাগিয়ে তারা কর্ডেক্স লাগান। কর্ডের মাঝ বরাবর ছিল ডেটোনেটর। সফলতার সঙ্গেই সব কাজ তারা শেষ করে সংযোগ তারে আগুন দেওয়ার কয়েক মিনিট পর বিদ্যুচ্চমকের মতো এক ঝলক আলো দেখা যায়। আর মূহুর্তেই প্রহরারত পাকিস্তানিদের হতবাক করে দিয়ে একের পর এক ঘটে বিকট বিস্ফোরণ। তারপর চারদিক নিকষ অন্ধকারে ছেয়ে যায়। সেদিন তাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়।
জিডোভুডিন

জিডোভুডিন () অথবা এজিডোথাইমিডিন (AZT) (একে ZDVও বলা হয়ে থাকে) একটি (NRTI)। এটি একধরনের যা এইচআইভি বা এইডস সংক্রমণে ব্যবহৃত হয়ে থাকে।
জিডোভুডিন হলো যুক্তরাষ্ট্র সরকারের অনুমোদিত প্রথম এইচআইভি থেরাপি। রেট্রোভির নামে এটি প্রথম বাজারে আসে। এইডস এর চিকিৎসায় এটি প্রথম ঔষধ যা রোগীর মধ্যে থাকা এইচআইভি ভাইরাসগুলোর রেপ্লিকেশন অনেকাংশে কমিয়ে দেয়। এর ফলে রোগীর শারীরিক অবস্থার এবং রোগ প্রতিরোধ ব্যবস্থারও উন্নতি হয়।. এছাড়া এটি এইচআইভি সংক্রমণ প্রতিরোধেও ব্যবহার করা হয়ে থাকে। যেমন, মা থেকে শিশুতে সংক্রমণ অথবা নিডল স্টিক থেকে সংক্রমণ। এইচআইভি রোগীরা এটি নিজেরাই ব্যবহার করতে পারে।
জিডোভুডিন এইচআইভি ভাইরাসের রেপ্লিকেশন খানিকটা বন্ধ করলেও পুরোপুরি বন্ধ করতে পারে না। এর ফলে, কিছুদিনের মধ্যেই এইচআইভি ভাইরাসটির রেজিস্ট্যান্ট স্ট্রেইন তৈরি হয়ে যায়। এজন্য জিডোভুডিন অন্যান্য অ্যান্টি-এইচআইভি ঔষধের সাথে কম্বিনেশন হিসেবে ব্যবহার করা হয়। কম্বিনেশনের অন্যতম থেরাপির নাম HAART (highly active antiretroviral therapy) থেরাপি।
এই কম্বিনেশন থেরাপিতে জিডোভুডিনের সাথে প্রায়ই থাকে এবং । প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ঔষধটি সেই তালিকার অন্তর্গত। 
বাংলাদেশে জিডোভুডিনের যেসব কমবিনেশন বাজারে রয়েছে তার একটি তালিকা দেওয়া হলো:
লেডি গাগা

স্টেফানি জোয়ান অ্যাঞ্জেলিনা জার্মানোটা (জন্ম ২৮ মার্চ ১৯৮৬) যিনি লেডি গাগা হিসেবে বেশি পরিচিত মার্কিন পপশিল্পী। বিচিত্র ফ্যাশনের জন্য তিনি বেশ আলোচিত। গানের পাশাপাশি এইডস ও বন্যার্তদের সহযোগিতাসহ নানা ধরনের সামাজিক কাজে যুক্ত তিনি। ২০১৩ সালের বিশ্বখ্যাত ম্যাগাজিন ফোর্বস-এর ৪৫ বছরের কমবয়সী সবচেয়ে প্রভাবশালী নারীদের তালিকায় শীর্ষে জায়গা করে নিয়েছেন লেডি গাগা। 
১৯৮৬ সালের ২৮ মার্চ যুক্তরাষ্ট্রের নিউইয়র্কে জন্ম লেডি গাগার। বাবা জোসেফ জার্মানোটা ইন্টারনেট ব্যবসায়ী। ছোটবেলায় রোমান ক্যাথলিকের ধর্মীয় শিক্ষাপ্রতিষ্ঠানে পড়াশোনা শুরু করেন। পরবর্তী সময়ে থিয়েটারের প্রতি আগ্রহী হয়ে নিউইয়র্ক বিশ্ববিদ্যালয়ের থিয়েটার স্কুলে ভর্তি হন।
২০০৫ সালে মাত্র ১৯ বছর বয়সেই সংগীতজগতে যাত্রা শুরু হয় লেডি গাগার। এ পর্যন্ত প্রকাশিত পাঁচটি অ্যালবামই লেডি গাগাকে এনে দিয়েছে তুমুল জনপ্রিয়তা। ২০০৮ সালে গাগার প্রথম অ্যালবাম "দ্য ফেম" বাজারে আসে। পরের বছরই আসে তার দ্বিতীয় অ্যালবাম "দ্য ফেম মনস্টার"। ২০১১ সালে মুক্তি পায় গাগার তৃতীয় অ্যালবাম "বর্ন দিস ওয়ে"। অ্যালবাম বিক্রির নতুন নতুন রেকর্ড যেমন করেছেন লেডি গাগা, তেমনি খুদে ব্লগ লেখার ওয়েবসাইট টুইটারেও জনপ্রিয়তার দিক থেকে রয়েছেন হলিউড তারকাদের মধ্যে শীর্ষে। গানের পাশাপাশি তিনি একাধিক ছবিতেও অভিনয় করেছেন।
তামাটে ঈগল

তামাটে ঈগল (বৈজ্ঞানিক নাম: "Aquila rapax") বা খয়েরি ঈগল Accipitridae (অ্যাক্সিপিট্রিডি) গোত্র বা পরিবারের অন্তর্গত "Aquila" (অ্যাকিলা) গণের অন্তর্গত এক প্রজাতির বৃহদাকৃতির শিকারী পাখি। পূর্বে প্রজাতিটিকে নেপালি ঈগলের সাথে সম্পর্কযুক্ত বলে মনে করা হলেও আধুনিক গবেষণা বিভিন্ন শারীরবৃত্তিক বৈশিষ্ট্যের ভিত্তিতে এদের ভিন্ন প্রজাতি হিসেবে রায় দিয়েছে। জীনগত বৈশিষ্ট্যের ভিত্তিতেও এরা আলাদা প্রজাতি হিসেবে স্বীকৃতি পেয়েছে।
তামাটে ঈগলের বৈজ্ঞানিক নামের অর্থ লোভী ঈগল (লাতিন: "aquila" = ঈগল, "rapax" = লোভী)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। পরিযায়ী পাখি বলে সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।
বাংলাদেশের বন্যপ্রাণী আইনে এ প্রজাতিটি সংরক্ষিত।
এ কে এম আতিকুল ইসলাম

এ কে এম আতিকুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
এ কে এম আতিকুল ইসলামের পৈতৃক বাড়ি কুমিল্লা জেলার মুরাদনগর উপজেলার উত্তর নোয়াগাঁও গ্রামে। তার বাবার নাম এ কে এম সিরাজুল ইসলাম এবং মায়ের নাম নসিবা খাতুন। তার স্ত্রীর নাম মারুফা ইসলাম। তাদের দুই ছেলে এক মেয়ে।
১৯৭১ সালে শিক্ষার্থী ছিলেন এ কে এম আতিকুল ইসলাম। মুক্তিযুদ্ধ শুরু হলে ভারতে যান। প্রশিক্ষণ নিয়ে ৪ নম্বর সেক্টরের বড়পুঞ্জি ও জালালপুর সাব-সেক্টর এলাকায় যুদ্ধ করেন।
১৯৭১ সালের ১০ আগস্ট মৌলভীবাজার জেলার বড়লেখা উপজেলার ভারত-বাংলাদেশ সীমান্ত অন্তর্গত লাতু রেলস্টেশনে আক্রমণ চালায় মুক্তিযোদ্ধাদের একটি দল। এখানে পাকিস্তানি সেনারা ঘাঁটি ছিলো। এ আক্রমণে মুক্তিযোদ্ধারা কয়েকটি দল ও উপদলে বিভক্ত ছিলেন যার মধ্যে একটি উপদলের নেতৃত্বে ছিলেন এ কে এম আতিকুল ইসলাম। তাদের সার্বিক নেতৃত্বে ছিলেন ক্যাপ্টেন আবদুর রব। পরিকল্পনা অনুযায়ী, এ কে এম আতিকুল ইসলামসহ মুক্তিযোদ্ধারা বিকেলে একযোগে আক্রমণ করলে দুই পক্ষে তুমুল যুদ্ধ শুরু হয়ে যায়। ১৫ মিনিট পর পাকিস্তানি সেনারা ঘাঁটি ছেড়ে পালিয়ে যেতে থাকে। ঘাঁটি দখল করে মুক্তিযোদ্ধারা সেখানে উড্ডীন পাকিস্তানি পতাকা নামিয়ে বাংলাদেশের পতাকা ওড়ান এবং অবস্থান নেন। অন্যদিকে লাতুতে পাকিস্তান সেনাবাহিনীর রিইনফোর্সমেন্ট যাতে না আসতে পারে, সে জন্য মুক্তিবাহিনীর একটি দল কাট অফ পার্টি হিসেবে নিয়োজিত ছিল। তারা বড়লেখা থেকে রিইনফোর্স হিসেবে আগত পাকিস্তানি সেনাবাহিনীকে প্রতিরোধ করতে না পারায় লাতু ঘাঁটি দখলকারী মুক্তিযোদ্ধারা বেশ সংকটে পড়েন। পাকিস্তান সেনাবাহিনীর নতুন এ দল লাতুতে অবস্থানরত মুক্তিযোদ্ধাদের ওপর ব্যাপক শেলিং শুরু করে। এ কে এম আতিকুল ইসলামসহ মুক্তিযোদ্ধারা এতে বিচলিত না হয়ে সাহসিকতার সঙ্গে পাল্টা আক্রমণ মোকাবিলা করেন। তবে একসময় মুক্তিযোদ্ধারা বাধ্য হয়ে পশ্চাদপসরণের সিদ্ধান্ত নেন। ঘাঁটি দখল করে তারা তা নিজেদের নিয়ন্ত্রণে রাখতে ব্যর্থ হলেও এ ঘটনা পাকিস্তানিদের মনোবলে যথেষ্ট চিড় ধরায়।
বনমালী

বনমালী (Nuthatch) একদল মাঝারি আকৃতির পোকাশিকারী বৃক্ষচর পাখি। এরা সকলেই Sittidae (সিটিডি) গোত্র বা পরিবারের অন্তর্গত "Sitta" (সিটা) গণের অন্তর্ভুক্ত। এদের দেহ আঁটসাঁট, লেজ খাটো, ঠোঁট বড় ও লম্বা। পা বড় ও বলিষ্ঠ; গাছ বা পাথরের গা বেয়ে ওঠার উপযোগী। বনমালী সরল, তীক্ষ্ন ও উচ্চস্বরে ডাকে। বেশিরভাগ প্রজাতির উপরিভাগ ধূসরাভ বা নীলচে বর্ণের। প্রায় সব প্রজাতির চোখে কালো পট্টি থাকে।
দক্ষিণ ও দক্ষিণ-পূর্ব এশিয়ায় সবচেয়ে বেশি বনমালী প্রজাতির বসবাস। ১৫ প্রজাতির বাস এ অঞ্চলে।
<onlyinclude>
</onlyinclude>
গাউছিয়া ইসলামিয়া ফাযিল (ডিগ্রী) মাদ্রাসা

গাউছিয়া ইসলামিয়া ফাযিল (ডিগ্রী) মাদরাসা বাংলাদেশের ঢাকায় অবস্থিত একটি ধর্মীয় শিক্ষা প্রতিষ্ঠান। ১৯৭৯ সালে প্রতিষ্ঠিত একটি স্থানীয় মক্তব থেকে এই প্রতিষ্ঠানটি ১৯৮২ সালে ইবতেদায়ী মাদ্রাসা হয়ে ১৯৯৮ সালে ফাজিল শ্রেণীতে পাঠ দান করার অনুমতি লাভ করে।
এটি ঢাকা শহরের মোহাম্মদপুরের জহুরী মহল্লায় অবস্থিত।
মোহাম্মদপুরের জহুরী মহল্লায় জনাব গোলাম মোস্তফা ও স্থানীয়দের উদ্যোগে গড়ে উঠে গাউছিয়া ইসলামিয়া ফাযিল (ডিগ্রী) মাদরাসা। প্রথম দিকে মসজিদের বারান্দায় মক্তবের মাধ্যমে ছাত্র ছাত্রীদের শিক্ষা দেওয়া হয়। পরবর্তীতে ১৯৭৯ সালে মক্তবকে মসজিদ থেকে আলাদা করে একটি টিনশেড ঘর নির্মাণ করা হয়। ১৯৮৭ সালে মাদরাসাটিকে দাখিল পর্যায়ে উন্নীত করে বাংলাদেশ মাদরাসা শিক্ষা বোর্ডের আওতাভূক্ত হয়। ১৯৯৩ এর ১লা জুলাই প্রতিষ্ঠানটি এম.পি.ও ভুক্ত প্রতিষ্ঠান হিসেবে বাংলাদেশ সরকারের শিক্ষা মন্ত্রণালয় কর্তৃক তালিকাভুক্ত হয় এবং ১৯৯৫ সালে আলিম ও ১৯৯৮ সালে এতে ফাযিল শ্রেণি খোলা হয়।
মকতবের জন্য ১৯৭৯ সালে নির্মিত টিনশেড ঘর দিয়েই ইবতেদায়ী মাদরাসার কার্যক্রম শুরু হয়। মাদরাসার জন্য বরাদ্দকৃত জমির পরিমাণ ছিল ১৩ শতক। মসজিদের পাশ ঘেঁষে দক্ষিণ পাশেই ছিল এর অবস্থান। মকতব ও পরবর্তীকালে ইবতেদায়ীর ঘরটি ছিল পূর্বমুখী করে ঠিক পশ্চিম পাশে অবস্থিত। এরপর ১৯৮৭ সালে দাখিলের কার্যক্রম শুরুর প্রাক্কালে মাদরাসার জায়গায় নির্দিষ্ট ভাড়ার বিনিময়ে একটি ঘর মাদরাসার তহবিল হতে ক্রয় করে মাদরাসায় একীভূত করা হয়। এরপর ১৯৯৫-৯৬ অর্থ বছরে সরকারের ফ্যাসিলিটিজ বিভাগ হতে একাডেমিক ভবন নির্মাণের জন্য ১৭,০৭,৮৫১ টাকা বরাদ্দ হয়। পরবর্তীতে অধ্যক্ষের কার্যালয়সহ পূর্ব পাশের তিন তলা বিশিষ্ট বর্ধিত অংশটি নির্মিত হয়। ২০১৫ সালে মাদরাসাটিকে ৬তলা বানানোর কাজ শুরু হয়।
২০০১ সালে এ প্রতিষ্ঠানটি ভাল ফলাফলের জন্য ‘জাতীয় শিক্ষা সপ্তাহ’ উপলক্ষে বাংলাদেশ সরকার কর্তৃক ‘শ্রেষ্ঠ শিক্ষা প্রতিষ্ঠান’ সনদ লাভ করে। ২০০৫ সালের দাখিল পরীক্ষায় সামগ্রিক ফলাফল বিচারে গাউছিয়া মাদরাসা ছিল ঢাকার মধ্যে ৫ম অবস্থানে।
মিচেল ম্যাকক্লেনাগান

মিচেল জন ম্যাকক্লেনাগান (; জন্ম: ১১ জুন, ১৯৮৬) হকস বে এলাকার হ্যাস্টিংসে জন্মগ্রহণকারী নিউজিল্যান্ডের বিশিষ্ট আন্তর্জাতিক ক্রিকেটার। নিউজিল্যান্ড দলে তিনি মূলতঃ বামহাতি ফাস্ট বোলাররূপে খেলে থাকেন। সেন্ট্রাল ডিস্ট্রিক্টস স্ট্যাগসের পক্ষে প্রথম-শ্রেণীর ঘরোয়া ক্রিকেটে অংশগ্রহণ করছেন 
মিচেল ম্যাকক্লেনাগান।
২০০৯ সালে প্রথম-শ্রেণীর বাইরের খেলায় তিনি নিউজিল্যান্ডের উদীয়মান খেলোয়াড়দের নিয়ে গড়া একাদশে অংশগ্রহণ করে ইংল্যান্ড লায়ন্সের বিরুদ্ধে ৩৬ রানের বিনিময়ে ৫ উইকেট দখল করেন।
১ ফেব্রুয়ারি, ২০১৬ তারিখে নিউজিল্যান্ড ক্রিকেট কর্তৃপক্ষ কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের নিউজিল্যান্ড দলে তাকেও অন্তর্ভুক্ত করে। সুপার টেন পর্বে দলের দ্বিতীয় খেলায় জয়লাভে প্রভূতঃ সহায়তা করেন। ১৮ মার্চ, ২০১৬ তারিখে ধর্মশালার এইচপিসিএ স্টেডিয়ামে চিরপ্রতিদ্বন্দ্বী অস্ট্রেলিয়ার বিপক্ষে ৩/১৭ বোলিং পরিসংখ্যান গড়ে দলকে ৮ রানে জয়লাভ করান। খেলায় তিনি ম্যান অব দ্য ম্যাচের পুরস্কার পান।
ঢাকা-সিলেট মহাসড়ক

এন২ বাংলাদেশের জাতীয় মহাসড়ক যা রাজধানী ঢাকা এবং সিলেট বিভাগের শহর তামাবিলকে সংযুক্ত করেছে। এটি সিলেট শহর অতিক্রম করেছে এবং নারায়ণগঞ্জ, নরসিংদী, কিশোরগঞ্জ, ব্রাহ্মণবাড়িয়া, হবিগঞ্জ এ জেলাগুলোকে সংযুক্ত করেছে। এটি ঢাকা-সিলেট মহাসড়ক ও সিলেট-তামাবিল মহাসড়ক নামে পরিচিত। এটি এশিয়ান হাইওয়ে নেটওয়ার্ক এএইচ১ এবং এএইচ২-এর অংশ।
কালাকপাল বনমালী

কালাকপাল বনমালী (বৈজ্ঞানিক নাম: "Sitta frontalis") (), কালোকপাল বনমালী বা নীলাভ কীটকুড়ানী Sittidae (সিটিডি) গোত্র বা পরিবারের অন্তর্গত "Sitta" (সিটা) গণের অন্তর্গত এক প্রজাতির মাঝারি বৃক্ষচর পাখি। কালাকপাল বনমালীর বৈজ্ঞানিক নামের অর্থ "ভ্রুযুক্ত কাঠঠোকরার মত পাখি" (গ্রিক: "sitte" = কাঠঠোকরার মত পাখি, লাতিন: "frontalis" = ভ্রুযুক্ত)। পাখিটি বাংলাদেশ, ভারত দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লক্ষ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বাংলাদেশ, ভারত, ভুটান, নেপাল, শ্রীলঙ্কা, মায়ানমার, লাওস, ব্রুনাই, কম্বোডিয়া, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, থাইল্যান্ড ও ভিয়েতনাম কালাকপাল বনমালীর মূল আবাস। এ প্রজাতিটির মোট পাঁচটি উপপ্রজাতির সন্ধান পাওয়া গেছে। এরা হল:
কালাকপাল বনমালী লাল ঠোঁটের ছোট নীলচে পাখি। পাখির দৈর্ঘ্য মাত্র ১০ সেন্টিমিটার, ডানা ৮ সেমি, ঠোঁট ২.২ সেমি, পা ২ সেমি, লেজ ৪.৩ সেমি এবং ওজন ২৪ গ্রাম। প্রাপ্তবয়স্ক পাখির পিঠ বেগুনি-নীল; ওড়ার পালক কালচে, আগাসমেত কালচে নীল। থুতনি ও গলার মাঝখানটা সাদা। দেহতলের অবশেষ হালকা, কিছুটা পীত বাদামি। কপাল মখমল কালো, যার সঙ্গে চোখের সামনে-পেছনের কালো মোটা দাগ মিলেছে। স্ত্রীপাখির এ কালো দাগ নেই। স্ত্রী ও পুরুষ পাখির উভয়ের চোখ ও চোখের বলয় হলুদ। বলিষ্ঠ লালচে ঠোঁটের ওপরের অংশের প্রান্তদেশ বাদামি, পা ও পায়ের পাতা পাটকিলে বাদামি। পায়ের তল কমলা-হলুদ। অপ্রাপ্তবয়স্ক পাখির ঠোঁট কালচে ও অপেক্ষাকৃত অনুজ্জ্বল ধূসর দেহতলে কমলা পীতাভের আভা থাকে।
কালাকপাল বনমালী প্রধানত প্যারাবনে বিচরণ করে। পাতাঝরা ও চিরসবুজ বনেও দেখা যায়। সচরাচর জোড়ায় বা ছোট পারিবারিক দলে বিচরণ করে। সাধারণত উড়ে এসে বসে গাছের প্রধান কাণ্ডে। বনের ভেতর থেকে উড়ে এসে কাণ্ডের বাকল ও গাছের পুরোনো বড়, শেওলাঢাকা ডালের বুকে হেঁটে এরা ঠুকরে খাবার খায়। খুব দ্রুত সময়ে লাফিয়ে লাফিয়ে গাছের কাণ্ডের পোকা খেয়ে উড়ে গিয়ে বসে অন্য এক গাছের কাণ্ডে। খাদ্যতালিকায় আছে পোকা ও লার্ভা। গাছের গা আঁকড়ে থাকতে ও ওপরে-নিচে চলাচলে এরা অত্যন্ত পটু। সাধারণত খাবারের সময় চিট চিট বা সিট সিট শব্দ করে ডেকে বেড়ায়।
এরা গ্রীষ্মকালে (জানুয়ারি-মে মাসে) গাছের ফোকরে শ্যাওলা, পশম ও পালক বিছিয়ে ছোট বাসা বানায়। দুই থেকে ছয়টি লালচে ছোপযুক্ত সাদা ডিম পাড়ে। ডিমের মাপ ১.৭ × ১.৩ সেমি। পুরুষ ও স্ত্রীপাখি মিলে ডিমে তা দেয়। ডিম ফোটে ১৪-১৬ দিনে। ১৫ দিনের দিন ছানারা বাসা ছাড়ে।
নাথান ম্যাককুলাম

নাথান লেসলি ম্যাককুলাম (; জন্ম: ১ সেপ্টেম্বর, ১৯৮০) নিউজিল্যান্ডের আন্তর্জাতিক ক্রিকেটার। ডানহাতে ব্যাটিংয়ে অভ্যস্ত নিম্নসারির ব্যাটসম্যান এবং ডানহাতে অফ ব্রেক বোলিং করে থাকেন। নিউজিল্যান্ড দলের হয়ে টুয়েন্টি২০ আন্তর্জাতিক ও একদিনের আন্তর্জাতিক ক্রিকেট খেলছেন।
১৯৯৯-২০০০ মৌসুমে ওতাগো’র পক্ষে প্রথম-শ্রেণীর ক্রিকেটে অভিষিক্ত হন। ২০০৭ সালে চ্যাম্পিয়ন্স ট্রফি’র জন্যে ৩০-সদস্যের দলে নিজ ওতাগো দলের খেলোয়াড় ওয়ারেন ম্যাকস্কিমিং এবং ব্র্যাডলি স্কটের সাথে তিনিও মনোনীত হন। কিন্তু চূড়ান্ত দলে মনোনীত হতে পারেননি। ১৯ সেপ্টেম্বর, ২০০৭ তারিখে দক্ষিণ আফ্রিকায় অনুষ্ঠিত টুয়েন্টি২০ বিশ্বকাপে দক্ষিণ আফ্রিকার দলের বিপক্ষে টুয়েন্টি২০ আন্তর্জাতিকে অভিষেক ঘটে ম্যাককুলামের। ৮ সেপ্টেম্বর, ২০০৯ তারিখে কলম্বোয় অনুষ্ঠিত একদিনের আন্তর্জাতিকে শ্রীলঙ্কার বিরুদ্ধে প্রথমবারের মতো অংশ নেন। অদ্যাবধি তিনি কোন টেস্ট ক্রিকেট খেলেননি। তারপরও উপমহাদেশে অনুষ্ঠিত সংক্ষিপ্ত ধরনের আইসিসি ক্রিকেট বিশ্বকাপের অন্যতম খেলোয়াড় ছিলেন তিনি।
ক্রিকেটে মনোনিবেশের পূর্বে তিনি ক্যাভারশ্যাম এএফসি দলের স্ট্রাইকার ছিলেন। ১৯৯৯ সালে ১৯ গোল করে ফুটবলসাউথ প্রিমিয়ার লীগের গোল্ডেন বুট পুরস্কার লাভ করেন। ২০০৪ সালে ফুটবল ক্লাব ত্যাগ করে স্বল্পকালীন সময়ের জন্য মসজিয়েল ফুটবল দলের হয়ে খেলেন। এরপর তিনি পুরোপুরি ক্রিকেট জীবনে চলে আসেন।
যৌনপল্লি

যৌনপল্লি (গণিকালয়, বেশ্যালয়, খানকিপাড়া, পতিতাপল্লি বা পতিতালয় নামেও পরিচিত), হলো পেশাদার যৌনকর্ম পরিচালনার উদ্যেশ্যে ব্যবহৃত কোন বাড়ী, স্থান বা স্থাপনা কিংবা কোন পল্লি। এটি এমন একটি জায়গা যেখানে মানুষ টাকার বিনিময়ে কোনো যৌনকর্মীর সাথে যৌন সঙ্গমের উদ্দেশ্যে আসে। অন্ন সংস্থানের জন্য টাকার বিনিময়ে স্বেচ্ছায় বা অনিচ্ছায় অন্যকে যৌনতৃপ্তি যারা দেয় তাদেরকে আমরা যৌনকর্মী বলে থাকি। সাধারণত যে স্থানে যৌনর্মীদের অবস্থান সে স্থানকেই যৌনপল্লি বলা হয়। প্রত্যেক যৌনকর্মীকেই কোন না কোন সর্দারনী বা বাড়িওয়ালীর তত্বাবধানে থাকতে হয়। এসব সর্দারনীর দায়িত্বে ৫ থেকে ৫০ জন করে যৌনকর্মী থাকে। অনেক দেশের আইনে যৌনপল্লি বৈধ আবার অনেক দেশের আইনে এটি অবৈধ বা নিয়ন্ত্রিত। যেখানে পেশাদার যৌনকর্ম বা যৌনপল্লি নিষিদ্ধ সেখানে বিভিন্ন ব্যবসা যেমন ম্যাসেজ পার্লার, বার ইত্যাদির আড়ালে পেশাদার যৌনকর্ম চলে।
এক সময় পতিতাবৃত্তি কেবল পতিতালয়ে আবদ্ধ ছিল। ফলে সে সময় পতিতাদের সংখ্যা নিরূপণ করা সহজ ছিল। বর্তমানে ভাসমান বা অনিবন্ধিত বা খণ্ডকালীন দেহব্যবসায়ীর সংখ্যা ব্যাপকভাবে বৃদ্ধি পেয়েছে। স্থানীয় কিছু এনজিওর হিসাবে মতে ২০০৮ সালে পতিতার সংখ্যা ছিল প্রায় ১ লাখ। ২০১৬ সালে ইউএনএইডস এর হিসাবে এই সংখ্যাটি দাঁড়ায় ১ লক্ষ ৪০ হাজারে।
বাংলাদেশের বিভিন্ন স্থানে পতিতালয় আছে। এর মধ্যে দৌলতদিয়া পতিতালয় বৃহত্তম। এটি পৃথিবীর বড় কয়েকটি পতিতালয়ের মধ্যে একটি। বেশিরভাগ মেয়েদেরকে তাদের নিজের ইচ্ছার বিরুদ্ধে পতিতালয়ে কাজ করতে হয়। কারণ এই অন্ধকার জগত থেকে বেশিরভাগ মেয়ে বের হতে চাইলেও তারা বের হতে পারে না।
সরকারী অনুমোদনে পরিচালিত বাংলাদেশের কিছু বিখ্যাত পতিতালয় হলোঃ
খন্দকার সিদ্দিক-ই-রাব্বানী

খন্দকার সিদ্দিক-ই-রাব্বানী একজন বাংলাদেশী বিজ্ঞানী এবং উদ্ভাবক। তিনি ঢাকা বিশ্ববিদ্যালয়ের বায়োমেডিকেল ফিজিক্স অ্যান্ড টেকনোলজি বিভাগের প্রতিষ্ঠাতা।
রাব্বানী ১৯৭০ সালে ঢাকা বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। ১৯৭২ সালে পাকিস্তানের ইসলামাবাদ বিশ্ববিদ্যালয় থেকে পদার্থবিজ্ঞানে এমএসসি ডিগ্রি অর্জন করেন। তিনি কমনওয়েলথ বৃত্তি নিয়ে ইউনিভার্সিটি অব সাউথহ্যাম্পটন এ পড়তে যান এবং ১৯৭৮ সালে মাইক্রোইলেক্ট্রনিক্সে পিএইচডি ডিগ্রি অর্জন করেন। ১৯৭৮ সালে ঢাকা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। ১৯৮৫ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ২০০৬ থেকে ২০০৭ সাল পর্যন্ত ইসলামিক ইউনিভার্সিটি অব টেকনোলজিতে ভিজিটিং অধ্যাপক হিসেবে কাজ করেন। ২০০৮ সালে বায়োমেডিকেল ফিজিক্স অ্যান্ড টেকনোলজি বিভাগ প্রতিষ্ঠা করেন। 
প্রফেসর রাব্বানীর হাত ধরে টেলিমেডিসিনে বিশ্বের শীর্ষে বাংলাদেশ, বাংলাদেশ প্রতিদিন, ২৭ অক্টোবর, ২০১৮। পত্রিকার সাথে সংযুক্ত ট্যাবলয়েড ' শনিবারের সকাল '- এর পৃষ্ঠা ৭।
এরিক লামেলা

এরিক মানুয়েল লামেলা (; জন্ম: ৪ মার্চ ১৯৯২; এরিক লামেলা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। তার ডাকনাম কোকো।
২০০৯ সালের ১৪ জুন, রিভার প্লেটের হয়ে লামেলার অভিষেক হয়। টাইগ্রের বিপক্ষে খেলার ৮০তম মিনিটে বদলি হিসেবে মাঠে নামেন তিনি। ২০১০ সালের ৫ ডিসেম্বর, রিভার প্লেটের হয়ে প্রথম গোল করেন লামেলা। খেলাটি ছিল আপের্তুরা প্রতিযোগিতায় কোলোনের বিপক্ষে। আপের্তুরা প্রতিযোগিতার শেষ খেলায় লানুসের বিপক্ষে রিভার প্লেটের হয়ে নিজের দ্বিতীয় গোলটি করেন তিনি। খেলায় ৪–১ গোলের ব্যবধানে জিতে রিভার।
২০১০–১১ মৌসুমে আর্জেন্টিনীয় প্রিমেরা দিভিশনে লামেলা দলের একজন নিয়মিত খেলোয়াড়ে পরিণত হন। তিনি ৩৪টি খেলায় মাঠে নামেন এবং ৪টি গোল করেন। লিগে রিভার ষষ্ঠ স্থানে থেকে মৌসুম শেষ করে এবং ২০১১ কোপা সাউদামেরিকানাতে খেলার যোগ্যতা অর্জন করে। কিন্তু আর্জেন্টিনীয় প্রিমেরা দিভিশনের অবনমন রীতিতে একটি দলের শেষ তিন মৌসুম হিসাব করা হয়, যার ফলে রিভার প্লেটের বেলগ্রানোর বিপক্ষে প্লে অফ খেলার প্রয়োজন দেখা দেয়। রিভার সে খেলায় পরাজিত হয়, ফলে তাদের দ্বিতীয় বিভাগে অবনমন ঘটে।
২০১১ সালের ৬ আগস্ট, ১২ মিলিয়ন ইউরোর বিনিময়ে (সাথে €২ মিলিয়ন বোনাস) সিরি এ-এর ক্লাব রোমায় যোগ দেন লামেলা। ২০১১ সালের ২৩ অক্টোবর, পালেরমোর বিপক্ষে সিরি এ-তে প্রথম গোল করেন লামেলা। এরপর তিনি গোল করেন লেসে, নোভারা এবং সেসেনার বিপক্ষে। রোমায় নিজের প্রথম মৌসুমে সব ধরনের প্রতিযোগিতায় ৩১টি খেলায় ৬টি গোল করেন লামেলা।
২০১২–১৩ মৌসুম ভালভাবেই শুরু করেন লামেলা। ১৬ সেপ্টেম্বর, বোলোগনার বিপক্ষে প্রথম গোল করেন তিনি। অক্টোবর এবং নভেম্বরের প্রথম ভাগে দূর্দান্ত নৈপূন্য প্রদর্শন করেন লামেলা। এসময় তিনি ৬ খেলায় ৭ গোল করেন, এর মধ্যে উদিনেসের বিপক্ষে করেন জোড়া গোল, খেলায় রোমা ৩–২ গোলের ব্যবধানে জয় লাভ করে। অন্য গোলগুলো ছিল আটলান্টা, গিনোয়া, প্রামা, পালেরমো এবং লাজিওর বিপক্ষে। এরপর ইনজুরিতে আক্রান্ত হওয়ায় তিনি প্রায় এক মাস মাঠের বাহিরে ছিলেন। ইনজুরি থেকে ফিরেই মিলানের বিপক্ষে জোড়া গোল করেন লামেলা। খেলায় রোমা ৪–২ গোলে জয় লাভ করে। মৌসুমে সব ধরনের প্রতিযোগিতায় তিনি ৩৫ খেলায় ১৫ গোল করেন এবং ৬টি গোলে সহায়তা করেন। রোমার ২০১২–১৩ মৌসুম খুব বাজেভাবে কাটে। কোপা ইতালিয়ার ফাইনালে তারা চির প্রতিদ্বন্দি লাজিওর বিপক্ষে পরাজিত হয়। এছাড়া তারা সিরি এ-তে ষষ্ঠ হয়।
২০১৩ সালের ৩০ আগস্ট, প্রিমিয়ার লিগের ক্লাব টটেনহাম হটস্পার লামেলার স্থানান্তর প্রক্রিয়া সম্পন্ন করে। তার স্থানান্তর ফি ছিল £২৫.৮ মিলিয়ন, সাথে £৪.২ মিলিয়ন বোনাস। লামেলা টটেনহামের কিংবদন্তি অসভাল্দো ‘অজি’ আর্দিলেস এবং রিকার্দো ‘রিকি’ ভিয়ার পদাঙ্ক অনুসরণ করেন।
১ সেপ্টেম্বর, এমিরেট্‌স স্টেডিয়ামে আর্সেনালের বিপক্ষে লামেলার অভিষেক হয়। খেলার ৭৫তম মিনিটে উইঙ্গার অ্যান্ড্রোস টাউনসেন্ডের বদলি হিসেবে মাঠে নামেন তিনি।
২০১১ ফিফা অনূর্ধ্ব-২০ বিশ্বকাপে আর্জেন্টিনা অনূর্ধ্ব-২০ দলের হয়ে অংশগ্রহণ করেন লামেলা। আর্জেন্টিনা জাতীয় দলে তার অভিষেক হয় ২০১১ সালের ২৫ মে, প্যারাগুয়ের বিপক্ষে একটি প্রীতি খেলায়।
২৪ নভেম্বর ২০১৩ অনুসারে।
ফ্লিপ

ফ্লিপ বা () এমন একটি শারীরিক কসরত যেখানে একজন ব্যক্তি লাফিয়ে শুন্যে উঠে এবং ব্যক্তি শুন্যে অবস্থানকালেই তার সম্পূর্ণ দেহ নিয়ে এক বা একাধিক ঘূরপাক সম্পন্ন করেন।
এই কসরত আক্রো নৃত্য, জিমন্যাস্টিকস, পার্কোর, ফ্রী রানিং ইত্যাদী ক্ষেত্রে প্রদর্শন করা হয়ে থাকে।
এছাড়া ফ্রিস্টাইল বিএমএক্স এর ক্ষেত্রে একটি গাড়ি বা মটরসাইকেল আরোহী তার যান সহ শুন্যে ঘূরপাক সম্পন্ন করে থাকে।
ফ্লিপ স্থির দাঁড়ানো অবস্থান থেকে বা অন্য কোন শারীরিক কসরত যেমন রাউন্ডঅফ বা হ্যান্ডস্প্রিং এর অব্যহিত পরেই হতে পারে এবং এসকল ক্ষেত্রে প্রধান সুবিধা হল এতে কৌণিক ভরবেগের পরিমাণ বৃদ্ধি পায় এবং শুন্যে সহজে ঘূরপাক খাওয়া সম্ভব হয়।
সাধারনভাবে ব্যক্তিটি লাফদিয়ে শুন্যে অবস্থানকালে হাত দ্বারা মাটি স্পর্শ করে না এবং লাফ সঠিকভাবে সম্পন্ন করার পর পায়ের মাধ্যমেই মাটিতে নেমে দাঁড়ায়।
জিমনেসটিকসে কয়েকটি নির্দিষ্ট প্রক্রিয়াকেই কেবল ফ্লিপ বলা হলেও পার্কোর, ফ্রী রানিং এর ক্ষেত্রে অসংখ্য সন্ঞালনকে এই নামে অভিহিত করা হয়ে থাকে। সাধারনত লাফের দিক বিবেচনা করে এর বিভিন্ন নাম দেয়া দেয়া হয়ে থাকে। যেমন পার্শ্ব ফ্লিপ (Side Flip), সম্মুখ ফ্লিপ (Front Flip) বা পশ্চাত ফ্লিপ (Back Flip)।
এছাড়া দেয়াল ফ্লিপ (Wall Flip) নামে একটি বিশেষ ফ্লিপ করা হয় যেখানে কসরতকারী তার সম্মুখস্ত উলম্ব দেয়ালে দৌড়ে কিছুদুর উঠে এবং এরপর শরীরকে শুন্যে ছুড়ে দিয়ে এক বা একাধিক ঘূর্নন সম্পন্ন করে মাটিতে অবতরন করে।
ভিত্তোরিয়া এস.পি.এ.

ভিত্তোরিয়া এস.পি.এ. () ১৯৫৩ সালে প্রতিষ্ঠিত একটি ইতালীয় বাইসাইকেল টায়ার প্রস্তুতকারী কোম্পানি। কোম্পানী বিশ্বে ১০০০-এরও বেশি কর্মী আছে, ৫ মিলিয়ন টায়ার উৎপাদন করে এবং গিয়েগের পাহাড়ি সাইকেলের টায়ার উৎপাদন করে। বিশ্বজুড়ে তাদের সুবিধার অন্তর্ভুক্ত:
সিস্টেমা

সিস্টেমা ( আক্ষরিক অর্থে বোঝায় সিস্টেম বা পদ্ধতি) একটি রাশিয়ান মার্শাল আর্ট। হাতাহাতি যুদ্ধ, আঁকড়িয়ে ধরা, ছুরি যুদ্ধ এবং গোলাগুলির প্রশিক্ষণ এই মার্শাল আর্টের প্রশিক্ষণের অন্তর্ভুক্ত। কাতা বাদে জরুরি অবস্থায় করনাবলি এবং মুষ্টিযুদ্ধের মহড়া দেয়া হয়। শরীরের ছয়টা অংশে (কনুই, ঘাড়, হাঁটু, কোমর, ankles, এবং কাঁধ) চাপ, আঘাত এবং অস্ত্র অ্যাপ্লিকেশনের মাধ্যমে প্রধানত দৃষ্টি নিবদ্ধ করে।
সিস্টেমা প্রায়ই বিজ্ঞপিত হয় কিছু রাশিয়ান বিশেষ বাহিনী ইউনিট দ্বারা নিযুক্ত একটি মার্শাল আর্ট হিসেবে, কিন্তু বিশেষ বাহিনীর কর্মিবৃন্দের মাঝে সিস্টেমা অনুশীলনকারীরা একটি ছোট অনুপাতে অন্তর্ভুক্ত।
কাপাপ

কাপাপ (), "ক্রেভ পানিম এল পানিম" এর একটি আদ্যক্ষর যার অনুবাদ "মুখোমুখি যুদ্ধ" যেটি আত্মরক্ষামূলক কৌশল এবং হাতাহাতি যুদ্ধ স্বপ্রতিরক্ষার ঘনিষ্ঠ চতুর্থাংশ যুদ্ধ সিস্টেম।
কাপাপ বিশ্বের অনেক ক্রেভ মাগা বিদ্যালয় থেকে নিজের পার্থক্য বুঝাতে আজ বহুল ব্যবহৃত একটি শব্দ। লেফটেন্যান্ট কর্নেল ছাইম পিয়ার, সায়েরেত মাতকাল এর ২১৬ ইউনিট আন্তর্জাতিক কাপাপ ফেডারেশনের প্রধান।
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান

ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান () (১৪৫৫-১৫২০) তিব্বতের জো-নাং বৌদ্ধবিহারের বিংশ প্রধান ছিলেন।
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান কৈশোরে বিনয় ও প্রজ্ঞাপারমিতা সম্বন্ধে নাম-ব্সোদ-ছেন-মো () এবং ব্সোদ-নাম্স-য়ে-শেস () নামক দুই বৌদ্ধভিক্ষুর নিকট শিক্ষালাভ করেন। তিনি সা-স্ক্যা বৌদ্ধবিহারে গো-রাম্স-পা-ব্সোদ-নাম্স-সেং-গে নামক বিখ্যাত সা-স্ক্যা ধর্মসম্প্রদায়ের পন্ডিতের নিকট পাঁচ বছর ধরে তন্ত্র শিক্ষা করেন ও দীক্ষালাভ করেন। বত্রিশ বছর বয়সে তিনি মধ্য তিব্বতের রাওয়ামে মহাবিদ্যালয়ে অধ্যপক হিসেবে যোগ দেন ও এই মহাবিদ্যালয়ে সতেরো বছর শিক্ষকতা করেন। এই সময় তিনি ম্খ্যেন-রাব-ছোস-র্জে () নামক নালেন্দ্র বিহারের প্রধানের নিকট মার্গফল ও কালচক্র সম্বন্ধে অধ্যয়ন করেন। এছাড়া তিনি দোন-য়োদ-র্নাম-র্গ্যাল (), কুন-স্পাংস-ঙ্গাগ-দ্বাং-দ্পাল-'ব্যোর () এবং ব্দাগ-ছেন-ব্লো-গ্রোস-র্গ্যাল-ম্ত্শান () নামক তিন ভিক্ষুর নিকট মার্গফল সম্বন্ধে, ব্স্তান-'দ্জিন-ন্যি-মা-ব্জাং-পো () নামক পন্ডিতের নিকট নিগুমার ছয় যোগ সম্বন্ধে এবং ছোস-স্ক্যোং-ব্জাং-পো () নামক তিব্বতী অনুবাদকের নিকট বিমলপ্রভা টীকাভাষ্য সম্বন্ধে শিক্ষালাভ করেন। ছোস-গ্রাগ্স-র্গ্যা-ম্ত্শো নামক কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা তার অন্যতম শিক্ষক ছিলেন। বাষট্টি বছর বয়সে তিনি জো-নাং বৌদ্ধবিহারের বিংশ প্রধান হিসেবে নির্বাচিত হন। এই সময় তিনি দ্পাল-'খোর-ব্দে-ছেন (), শেল-দ্কার (), সা-স্ক্যা প্রভৃতি বৌদ্ধবিহারে হেবজ্র তন্ত্র, মার্গফল, কালচক্র, ছেদ সাধনা এবং সরহ পা রচিত দোঁহা সম্বন্ধে শিক্ষাদান করেন।
ব্রাহ্মণী দুমুখো সাপ

ব্রাহ্মণী দুমুখো সাপ (বৈজ্ঞানিক নাম: "Ramphotyphlops braminus") দেখতে অনেকটা কেঁচোর মতো দেখতে এক প্রজাতির সাপ। একে অনেক জায়গায় মাটিসাপ ও বলা হয়।
ব্রাহ্মণী দুমুখো সাপ দেখতে কেঁচোর মতো হলেও, এদের নলাকার দেহে খণ্ডায়ন থাকে না। এরা দৈর্ঘ্যে ৬ থেকে ১৭ সেন্টিমিটার পর্যন্ত হয়ে থাকে। এদের ত্বক রুপালি ধূসর বর্ণের হয়ে থাকে; আবার ঈষৎ বাদামিও হতে পারে। এদের মাথা ও ঘাড় সুস্পষ্টভাবে পৃথক নয়। এদের চক্ষু ক্ষুদ্রাকার, বিন্দুবৎ এবং আলোকসংবেদী।
ব্রাহ্মণী দুমুখো সাপ নিশাচর। সাধারণত মাটির নিচে থাকতে পছন্দ করে। খাদ্য হিসেবে এরা বিভিন্ন প্রজাতির অমেরুদণ্ডী প্রাণী, লার্ভা, পিউপা ইত্যাদি খেয়ে থাকে। এরা প্রজনন মৌসুমে ডিম পাড়ে। ডিম ফুটে পার্থনোজেনেসিস পদ্ধতিতে প্রজনন ঘটে।
আফ্রিকার বিভিন্ন এলাকায় এবং ভারতীয় উপমহাদেশ সহ দক্ষিণ-পূর্ব এশিয়ার দেশগুলোতে দুমুখো সাপ দেখা যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বালুবোরা

বালুবোরা (বৈজ্ঞানিক নাম: "Gongylophis conicus") হচ্ছে Boidae পরিবারের এক প্রজাতির সাপ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বালুবোরা দৈর্ঘ্যে ৬০ সেন্টিমিটার হতে পারে, স্ত্রী প্রজাতির বালুবোরার দৈর্ঘ্য ১০০ সেন্টিমিটার পর্যন্ত হয়ে থাকে। এদের দেহ মোটসোটা ও আকারে ছোট, শরীর ভারী, বেশি নড়াচড়া করতে সক্ষম নয়। এদের ত্বক আইশযুক্ত ও লেজ ছোট, চাপানো ও মোচাকৃত। এদের ডিম্বাকৃতির চক্ষু আকারে ক্ষুদ্র। এদের গাত্রবর্ণ লালচে বাদামি, হলদে সাদা, গাঢ় বাদামি ইত্যাদি হতে পারে। এদের দেহের পশ্চাৎভাগে কালো ছোপ থাকে এবং বুকের দিকটা হলদে সাদাটে হয়ে থাকে। এর পায়ু পথ তিনটি। এটি শুষ্ক পরিবেশে এবং বনে-জঙ্গলে থাকতে পছন্দ করে। এরা নিশাচর হলেও এরা দিনের বেলায় শিকারে বের হয়। ইঁদুর এদের প্রিয় খাদ্য; অন্যান্য খাদ্যের মধ্যে রয়েছে ব্যাঙ, টিকটিকি, সাপ, পাখি ইত্যাদি। এই প্রাণী প্রজনন মৌসুমে নিজ ডিম্বনালিতে ডিম পাড়ে। জুলাই মাসের আশে পাশের সময়ে এদের ৬ থেকে ৮টি বাচ্চা হয়৤ নেপাল, ভারত, বাংলাদেশ, শ্রীলঙ্কা, পাকিস্তান প্রভৃতি দেশে সচরাচর দেখা যায়।
সমরেন্দ্র নাথ পাণ্ডে

সমরেন্দ্র নাথ পাণ্ডে (জন্ম: ২৬ অক্টোবর ১৯২৭―১৫ নভেম্বর ২০০১) একজন ভারতীয় বাঙ্গালী লেখক, ডাক্তার ও জ্যোতিষী। তিনি অন্য পরিচয়ে গোয়েন্দা কাহিনী লেখক শ্রীস্বপনকুমার, জ্যোতিষী শ্রীভৃগু, ডক্টর এস এন পাণ্ডে নামেও পরিচিত ছিলেন। লিখেছেন শ্রীস্বপনকুমার ছদ্মনামে শতাধিক গোয়েন্দা বই। সৃষ্টি করেছেন দীপক চ্যাটার্জি নামক জনপ্রিয় গোয়েন্দা চরিত্র। শেষ জীবনে অর্থ উপার্জনের জন্য জ্যোতিষী শ্রীভৃগু নামে জ্যোতিষ চর্চা করে জীবিকা উপার্জন করেছেন ও জ্যোতিষী শ্রীভৃগু ছদ্মনামে বেশ কয়েকটি বই লিখেছেন। সাথে ডাঃ সমরেন্দ্র নাথ পাণ্ডে বা ডাঃ এস এন পান্ডে নামে লিখেছেন ডাক্তারী শাস্ত্রের উপর বেশ কিছু বই।
জানা যায় যে তারা ছিলেন কনৌজের ব্রাহ্মণ পরিবার। বসতবাটি ছিল বর্তমান বাংলাদেশের রাজশাহীতে৷ তাঁদের পারিবারিক পেশা ছিল ওকালতি। ঠাকুরদা ও বাবা ছিলেন ব্যারিস্টার। ১৪ বছর বয়সে চলে আসেন কলকাতায়, পরে উত্তর ২৪ পরগণা জেলার শ্যামনগরে। কয়েকবছর পর ভর্তি হন আর জি কর মেডিক্যাল কলেজে ডাক্তারি পড়তে। পারিবারিক আর্থিক অনটন চলায় ডাক্তারির দ্বিতীয় বর্ষে পাঠ কালে বই লেখা শুরু করেন।
আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত প্রকাশ শুরু করে দেন দীপক চ্যাটার্জীর সিরিজ৷ লেখকের ছদ্মনাম হয় শ্রীস্বপনকুমার। এগুলি প্রকাশিত হত ছোট চটি বই আকারে প্রতিমাসে একটা করে, দাম ছিল চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। স্বপনকুমারের গোয়েন্দা কাহিনি প্রায় ১০০টির বেশি হবে বলে অনুমান করা হয়। ৪৭ থেকে ৬৬/৬৮ পাতার শ্রীস্বপনকুমারের বই ছিল প্রকাশকদের মতে 'হটকেক', তাই তারা এইগুলি প্রকাশ করে গেছেন। এক সময় টাকা রোজগারের জন্য মুম্বইও গিয়েছিলেন ছায়াছবির চিত্রনাট্য লিখতে। সেখানে বিশেষ সম্মান বা অর্থ না পেয়ে ফিরে আসেন। অনেকে তাঁর ‘শ্রীস্বপনকুমার’ সিরিজের লেখাকে মার্কিন লেখক রবার্ট লেসলি বেলামের সঙ্গে তুলনা করেন।
শ্রীস্বপনকুমার থেকে শ্রীভৃগু হয়ে ওঠার ঘটনাটাও বেশ অবাক করা। তখনও শুধুই রহস্যগল্পের লেখক শ্রীস্বপনকুমার। সমরেন্দ্রনাথ ছিলেন উদারমনা, আদর্শবান একজন মানুষ। কিন্তু তাঁর মধ্যে সম্মানবোধ, জেদ ছিল। অনেকটা সে কারণেই এক সময় তিনি জ্যোতিষচর্চা শুরু করেন। একবার প্রকাশকের কাছে গিয়েছেন পাওনা টাকা আনতে। প্রকাশক তাঁকে বসিয়ে রেখে অন্য আরেকজন লেখকের পাওনাগণ্ডার হিসেব নিকেশ করছেন। অধৈর্য হয়ে বলে ফেলেছিলেন, ‘‘আরে, আমিও তো লিখি! আমাকে বসিয়ে রেখেছেন কেন!’’ উত্তরে সেই প্রকাশক নাকি বলেছিলেন, ‘‘আরে গোয়েন্দা গল্প তো সবাই লিখতে পারে। উনি জ্যোতিষের বই লেখেন, অনেক টাকার ব্যবসা দেন। ওঁকে আগে ছাড়তেই হবে। সে দিন নাকি প্রকাশকের দপ্তরে বসে প্রতিজ্ঞা করেছিলেন, জ্যোতিষ শিখে এক দিন দেখিয়ে দেবেন। তা দিয়েও ছিলেন। রীতিমতো জ্যোতিষচর্চা শিখে তিনি শ্রীভৃগু নামে প্র্যাকটিস শুরু করেন। জ্যোতিষচর্চার ওপর প্রচুর বইও লেখেন। সেসব বই এখনও বাজারে বিক্রি হয়। এই পেশাতে তাঁর এত নাম হয় যে নামমাহাত্ম্যে এক সময় শ্রীভৃগুরও একাধিক নকল বেরিয়ে গিয়েছিল বাজারে। সবাই বিজ্ঞাপনে দাবি করত, তারাই ‘আদি এবং অকৃত্রিম’! ২০০১ সালের ১৫ নভেম্বর মৃত্যু হয় সমরেন্দ্রনাথ পান্ডের।
স্গো-রুম-পা-কুন-দ্গা'-লেগ্স-পা

স্গো-রুম-পা-কুন-দ্গা'-লেগ্স-পা () (১৪৭৭-১৫৪৪) তিব্বতের জো-নাং বৌদ্ধবিহারের একবিংশ প্রধান ছিলেন।
স্গো-রুম-পা-কুন-দ্গা'-লেগ্স-পা ১৪৭৭ খ্রিষ্টাব্দে তিব্বতের দ্পা'-লুং () বৌদ্ধবিহারে জন্মগ্রহণ করেন। তিনি ছয় বছর বয়সে সাংস-র্গ্যাস-র্গ্যাল-ম্ত্শান () নামক ভিক্ষুর নিকট হেবজ্র তন্ত্র সম্বন্ধে শিক্ষালাভ করেন। ১৪৮৬ খ্রিষ্টাব্দে তিনি সা-স্ক্যা বৌদ্ধবিহারে ব্লো-গ্রোস-র্গ্যাল-ম্ত্শান () নামক পন্ডিতের নিকট দীক্ষালাভ ও ১৪৯৪ খ্রিষ্টাব্দে মার্গফল সম্বন্ধে শিক্ষালাভ করেন। ১৪৯৫ খ্রিষ্টাব্দে তিনি কুন-স্পাংস-র্দো-রিং-পা () নামক পন্ডিতের নিকট মার্গফল, নিগুমার ছয় যোগ ও মহামুদ্রা সম্বন্ধে এবং দ্কোন-ম্ছোগ-ত্শুল-খ্রিম্স () নামক ঝ্বা-লু () বৌদ্ধবিহারের প্রধান ও ব্যা-'গ্যুর-ব্সোদ-নাম্স-সেং-গে () নামক সাধকের নিকট মার্গফল সম্বন্ধে শিক্ষালাভ করেন। নাম-ম্খা'-ছোস-স্ক্যোং নামক জো-নাং বৌদ্ধবহারের অষ্টাদশ প্রধান, দ্পাল-ল্দান-রিন-ছেন () নামক জো-নাং বৌদ্ধবহারের ঊনবিংশ প্রধান এবং 'বুম-দ্বোন-র্দো-র্জে-র্গ্যাল-পো () নামক পন্ডিতের নিকট তিনি কালচক্র ও বিমলপ্রভা টীকাভাষ্য সম্বন্ধে অধ্যয়ন করেন।
১৫১৬ খ্রিষ্টাব্দে তিনি জো-নাং বৌদ্ধবহারের একবিংশ প্রধান হিসেবে নির্বাচিত হন এবং এই পদে তিনি বারো বছর থাকেন। এই সময় তিনি এই বিহারের প্রধান কক্ষের দক্ষিণ প্রান্তের দেওয়ালের সংস্কার সাধন করেন এবং অক্ষোভ্য ও অমোঘসিদ্ধির দেওয়ালচিত্র নির্মাণ করান। এই সময় তিনি কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।
রুফাইদা আল আসলামিয়া

রুফাইদা আল-আসলামিয়া () ছিলেন প্রথম মহিলা মুসলিম সেবিকা হিসাবে স্বীকৃত একজন মুসলিম নার্স, শল্যচিকিৎসক এবং সমাজ কর্মী।
রুফাইদা আহতদের সেবায় মসজিদে একটি তাঁবু করেছিলেন, খন্দকের যুদ্ধে সাদ বিন মুয়াজ বনু মখজুম গোত্রের আবু ওসামা জাশমী কর্তৃক নিক্ষিপ্ত একটি তীর দ্বারা আহত হন। মুহাম্মদ বলেন তাকে দ্রুত রুফাইদার তাঁবুতে নিয়ে যাও।
খাইবার যুদ্ধে আহত মুসলিম মুজাহিদদের সুস্থ করতে তিনি মাতৃত্বের মমতাময়ী হাত বাড়িয়ে দেন। তার এই অবিস্মরণীয় কুরবানী এবং সেবা-শুশ্রূষার স্বীকৃতিস্বরূপ রাসূল পুরুষ মুজাহিদদের সাথে তাকেও গনিমতের মালের হিস্যা দেন।
মদিনায় ইসলাম গ্রহণকারী প্রথম লোকদের মধ্যে রুফাইদা আল-আসলামিয়া মদিনায় খাজরাজ গোত্রীয় বনি আসলেম গোত্রে জন্মগ্রহণ করেন এবং ইসলামের নবী মুহাম্মদকে মদিনায় আগমনের পরে অন্যান্য আনসার মহিলাদের সাথে স্বাগত জানানোর কারণে প্রসিদ্ধ ছিলেন। 
রুফাইদা আল-আসলামিয়াকে একজন দয়ালু, সহানুভূতিশীল নার্স এবং একজন ভাল সংগঠক হিসাবে চিত্রিত করা যায়। তার ক্লিনিকাল দক্ষতা দিয়ে, তিনি মুহাম্মদের বিখ্যাত মহিলা সাহাবী ও স্ত্রী আয়েশা সহ অন্যান্য মহিলাদের নার্স হতে এবং স্বাস্থ্যসেবা ক্ষেত্রে কাজ করার প্রশিক্ষণ দিতেন। তিনি একজন সমাজকর্মী হিসাবেও কাজ করেন এবং রোগের সাথে সম্পর্কিত সামাজিক সমস্যাগুলি সমাধানে সহায়তা করতেন। এছাড়াও, তিনি অভাবী শিশুদের সহায়তা এবং এতিমদের গ্রহণকারী এবং দরিদ্রদের সহায়তাকারী হিসাবে পরিচিত ছিলেন।
মঁতেইরোর ধনেশ

মঁতেইরোর ধনেশ ("Tockus monteiri") হল একটি আফ্রিকান ধনেশ। এরা সাধারণত মাঝারি আকারের হয় এবং এরা লম্বায় ৫৪-৫৮ সেমি পর্যন্ত হয়। এদের পেটের রঙ হয় সাদা, কালো রঙের পিঠ এবং এদের ডানার ওপরে সাদা ছিট ছিট দাগ দেখতে পাওয়া যায়। এদের পাখনার নিচের দিকটা হয় সম্পূর্ণ সাদা রঙের। তাদের লম্বা ল্যাজের বাইরের দিকটা সাদা রঙের হয়।
'গ্যুর-মেদ-ব্দে-ছেন

'গ্যুর-মেদ-ব্দে-ছেন () (১৫৪০-১৬১৫) তিব্বতী বৌদ্ধধর্মের জো-নাং ধর্মসম্প্রদায়ের একজন বিখ্যাত পণ্ডিত ছিলেন।
'গ্যুর-মেদ-ব্দে-ছেন তিব্বতের বহু বিখ্যাত পণ্ডিতের নিকট শিক্ষালাভ করেন। তিনি রত্নভদ্র নামক জো-নাং সম্প্রদায়ের বিখ্যাত পণ্ডিতের নিকট মার্গফল ও কালচক্র সম্বন্ধে, ব্সোদ-নাম্স-র্ত্সে-মো () নামক সা-স্ক্যা ধর্মসম্প্রদায়ের পণ্ডিতের নিকট মার্গফল ও নিগুমার ছয় যোগ সম্বন্ধে, কুন-দ্গা'-গ্রোল-ম্ছোগ () নামক পণ্ডিতের নিকট হেবজ্র তন্ত্র ও নিগুমার ছয় যোগ সম্বন্ধে অধ্যয়ন করেন। তিনি নাম-ম্খা'-ত্শে-দ্বাং-ফুন-ত্শোগ্স () নামক ব্যাং অঞ্চলের শাসনকর্তার পৃষ্ঠপোষকতা লাভ করেন। তিনি বেশ কিছু গ্রন্থ রচনা করেন যার মধ্যে উল্লেখযোগ্য হল থাং-স্তোং-র্গ্যাল-পো () নামক বিখ্যাত পণ্ডিতের জীবনী। তার তিনজন উল্লেখযোগ্য শিষ্য ছিলেন ঙ্গাগ-দ্বাং-ছস-গ্রাগ্স (), ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () এবং স্তাগ-ত্শাং-লো-ত্সা-বা-রত্ন-সেং-গে ()
কুন-দ্গা'-গ্রোল-ম্ছোগ

কুন-দ্গা'-গ্রোল-ম্ছোগ () (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।
কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তার জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা () নামক পন্ডিতের নিকট শিক্ষালাভ করেন। এরপর তারা গ্সের-ম্দোগ-চান () নামক বৌদ্ধবিহারে দোন-য়োদ-গ্রুব-পা () নামক পন্ডিতের নিকট শিক্ষালাভ করেন। এই সময় গুটিবসন্ত রোগে তার জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে () নামক নবম ঙ্গোর-ছেন তাকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাকে তার উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান () নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।
জেদ্দা টাওয়ার

জেদ্দা টাওয়ার (), পূর্বে পরিচিত কিংডম টাওয়ার (), এবং মাইল-হাই টাওয়ার, () হল জেদ্দা, সৌদি আরবের বর্তমানে নির্মাণাধীন একটি উচ্চতম ভবন এবং এটির প্রারম্ভিক খরচ সৌদী রিয়েল ৪.৬ বিলিয়ন (মার্কিন $ ১.২৩ বিলিয়ন)।
ভবনটি জেদ্দার উত্তর দিকে লোহিত সাগর বরাবর স্থানে অবস্থিত হবে যেখানে কিংডম সিটি নামে পরিচিত সৌদী রিয়েল ৭৫ বিলিয়ন (মার্কিন $২০ বিলিয়ন) বিনিময়ে প্রস্তাবিত উন্নয়নমূলক শৌখিন এবং অসাধারণ কারুকার্যপূণ প্রথম কোন ভবন নির্মাণ হবে। পরিকল্পনা মোতাবেক কাজটি সম্পন্ন হলে, ভবনটি অভূতপূর্ব উচ্চতায় পৌঁছাবে, এছাড়াও বিশ্বের সবচেয়ে উচ্চতম ভবন হিসেবে মর্যাদা পাবে এবং সেইসাথে প্রথম গঠন করা ১ কিলোমিটার উচ্চতার কোন ভবন নির্মাণের তালিকায় পৌঁছাবে। ভবনটির প্রাথমিক উচ্চতা ১.৬ কিলোমিটার (১ মাইল) হবে বলে পরিকল্পনা করা হয়; তবে এলাকার ভূতত্ত্বের যে উচ্চতা রয়েছে তাতে করে টাওয়ারটির জন্য অনুপযুক্ত বলে প্রমাণিত হয়। বুর্জ খলিফা পরিকল্পিত ​​আমেরিকান স্থপতি আর্দ্রিয়ান স্মিথ কর্তৃক নকশা তৈরি করা হয় এবং এরই সাথে অনন্য গঠন এবং নান্দনিক বৈশিষ্ট্যপূর্ণ নমুনা অন্তর্ভুক্ত করা হয়। সৌদি আরব নেতা যুবরাজ আল ওয়ালিদ বিন তালাল ও রাজা আবদুল্লাহর ভাগ্নে যারা হলেন মধ্যপ্রাচ্য আরবের ধনবান ব্যক্তিবর্গ কর্তৃক ভবনটি নির্মাণ করা হচ্ছে।
ভবনটি তার প্রাথমিক ১.৬ কিমি (প্রায় ১ মাইল) থেকে নিচে ছোট করার প্রস্তাব করা হয়, যেটি সম্পূর্ণরূপে কমপক্ষে ১,০০০ মিটার (৩,২৮১ ফুট) উচ্চতা থেকে পরিকল্পিত করা হয়নি। যেটি প্রায় এক কিলোমিটারে অন্তত ১৭৩ মিটার দুবাই বুর্জ খলিফা, সংযুক্ত আরব আমিরাত তুলনায় বেশি লম্বা (৫৬৮ ফুট) উচ্চতায়, এখনও পর্যন্ত বিশ্বের সর্বোচ্চ ভবন বা কাঠামো কর্তৃক এটি নির্মাণ করা হবে।
এটা অনুমান করা হয় যে জেদ্দা টাওয়ার ১৬৭ তলার বেশি উঁচু হবে।